มีผื่นแดงคันที่ขา ผื่นค่อนข้างหนา เจ็บคอ ไม่อยากอาหาร แต่น้ำหนักไม่ลด ความเสี่ยงน่าจะ 2-3อาทิตย์ค่ะ อยู่ต่างประเทศไม่ทราบจะไปตรวจเลือดยังไง
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆโดยอาการดังกล่าวมาเป็นอาการที่ไม่จำเพาะเจาะจงค่ะ อาจจะเกี่ยวหรือไม่เกี่ยวกับการรับเชื้อ hiv ก็ได้ แนะนำถ้าไม่สะดวกไปตรวจเลือดที่รพ. ในปัจจุบันมีชุดตรวจเลือดคัดกรอง hiv เบื้องต้น ซึ่งสามารถตรวจได้ที่ระยะรับเชื้อตั้งแต่ 3 อาทิตย์ขึ้นไปโดยใช้เลือดจากปลายนิ้ว แต่อย่างไรก็ตามอันนี้จะเป็นการตรวจเบื้องต้น ไม่ว่าจะให้ผลเป็นอย่างไรควรไปยืนยันด้วยผลเลือดที่รพ. ซึ่งสามารถตรวจได้ผลค่อนข้างแน่นอนแล้วที่ 1 เดือน แต่ที่ 3 เดือนจะแน่นอนที่สุด ความแม่นยำเกิน 99%การติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศควรหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป